**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.07.2018, ora 08.00 – 14.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.07.2018, ora 7.00**

**RÂURI**

**Debitele au fost, în general, în scădere**, exceptând unele râuri din Dobrogea, unde au fost în creștere, ca urmare a precipitațiilor căzute în interval și propagării și cursurile inferioare ale Vișeului, Neajlovului, Argeșului, Ialomiței, Trotușului, unde au fost în creştere prin propagare.

Scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri de niveluri și debiteca urmare a precipitațiilor căzute în interval sub formă de aversă, izolat însemnate cantitativ, s-au înregistrat pe unele râuri din Dobrogea și bazinele superioare ale Ialomiței, Prahovei, pe unele râuri din bazinul inferior al Oltului din județele Vâlcea și Gorj.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Vișeu, Iza, Tur, Someş (cu excepția Someșului Mic și Lăpușului), Crasna, Barcău, Crișul Negru, Nera, Cerna, bazinul superior al Timișului, cursul superior al Jijiei şi afluenţii Buzăului, unde se situează la valori cuprinse între 30-100% din mediile multianuale lunare și râurile din bazinul hidrografic Bârlad, unde se situează la valori cuprinse între 10-30% din mediile multianuale lunare.

În interval au fost emise patru **ATENŢIONǍRI HIDROLOGICE** pentru fenomene imediate și o **AVERTIZARE HIDROLOGICĂ** pentru fenomene imediate.

**Debitele vor fi în general în scădere**, exceptând râurile din bazinele hidrografice Vișeu, Iza, Someșul Mare, unde vor fi relativ staționare.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluriși debite,ca urmare a precipitațiilor prevăzute sub formă de aversă, izolat însemnate cantitativ, pe unele râuri din zonele de deal şi de munte din nordul, centrul și estul ţǎrii.

**DUNĂRE**

**Debitul la intrarea în ţară** (secţiunea Baziaş) în intervalul 13.07.2018 – 141.07.2018 **a fost în scădere, având valoarea de 4900 m3/s**, sub media multianuală a lunii **iulie (5350 mc/s).**

În aval de Porţile de Fier debitele au fost în scădere pe sectorul Gruia – Oltenița și în creștere pe sectorul Călărași – Tulcea.

**Debitul la intrarea în ţară** (secţiunea Baziaş) **va fi** **în scădere (4800 m3/s).**

În aval de Porţile de Fier debitele vor fi în scădere pe sectorul Gruia – Cernavodă, relativ staționare la Hârșova şi în creștere pe sectorul Vadu Oii – Tulcea.

**2.** **Situaţia meteorologică în intervalul 13.07.2018, ora 08.00 –14.07.2018, ora 06.00**

**Administraţia Naţională de Meteorologie (A.N.M.) a emis în data de 13.07.2018, la ora 10.00, o Atenţionare meteorologică nr. 48, cod Galben:**

**-COD GALBEN - pe arii extinse instabilitate atmosferică accentuată, cantități de apă însemnate în intervalul 13.07.2018, ora 15:00 –ora 22:00-** În județele Constanța, Tulcea, Prahova, Dâmbovița, Buzău, Vrancea și Argeș pe arii extinse instabilitatea atmosferică va fi accentuată și se va manifesta prin averse torențiale, frecvente descărcări electrice, vijelii și căderi de grindină. În intervale scurte de timp sau prin acumulare, se vor înregistra cantități de apă de 25 l/mp și izolat 50...60 l/mp.

**ANM a mai emis o Informare meteorologică, vizând perioade scurte de timp cu instabilitate atmosferică accentuată, pentru intervalul 13.07.2018, ora 12.00-22.00.**

În intervalul menționat, vor fi perioade scurte de timp cu instabilitate atmosferică accentuată local în Muntenia și pe arii restrânse în Oltenia, Moldova și la munte. Vor fi averse torențiale, frecvente descărcări electrice, intensificări de scurtă durată ale vântului care vor lua aspect de vijelie și căderi de grindină. Cantitățile de apă vor depăși 20 l/mp și pe arii restrânse 30...40 l/mp.

**Notă: *Vor fi perioade cu instabilitate atmosferică și în zilele următoare, îndeosebi după-amiaza și seara, în special în zonele de deal și munte precum și în nordul și centrul țării.***

Aceste 2 Mesaje, Atenţionarea cod Galben şi Informarea meteorologicăau fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

- *Argeş, Constanţa, Buzău, Dâmboviţa, Prahova, Vrancea şi Tulcea (7 prefecturi)- COD GALBE;*

*- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 de prefecturi).*

**În ţară,** vremea a fost caldă, chiar călduroasă după-amiaza local în regiunile sudice și estice, iar în Muntenia și Dobrogea disconfortul termic a fost ridicat, indicele temperatură-umezeală (ITU) depășind ușor, pe arii restrânse pragul critic de 80 de unități. Cerul a fost variabil, cu înnorări temporar accentuate după-amiaza și seara în regiunile sud-estice, precum și în zona de munte, unde gradul de instabilitate atmosferică a fost mai acccentuat. S-au semnalat averse, descărcări electrice și intensificări de scurtă durată ale vântului (la rafală de până la 90...95 km/h în Delta Dunării), pe arii relativ extinse în Dobrogea, local în Muntenia și izolat în Oltenia, Transilvania, Maramureș și Moldova. Ploile au avut și caracter torențial, iar în Dobrogea și în nordul Munteniei, local, cantitățile de apă au depășit 20 l/mp și izolat 30 l/mp (până la 50 l/mp în 23 August județul Constanța). Pe raza orașului Constanța s-au consemnat și căderi de grindină. Temperaturile maxime s-au încadrat între 23 de grade la Joseni și 33 de grade la Giurgiu și Călărași. La ora 06.00, temperatura aerului avea valori cuprinse între 11 grade la Toplița, Joseni, Miercurea Ciuc și Târgu Secuiesc și 23 de grade la Gura Portiței.

OBSERVAȚII:  
Începând de ieri, de la ora 06.00, au fost în vigoare 25 de mesaje privind fenomene meteorologice periculoase imediate dintre care:

- 10 avertizări cod portocaliu: 9 emise de SRPV Constanța și 1 emisă de CNPM pentru Muntenia;  
- 15 atenționări cod galben emise după cum urmează: 7 de CNPM pentru Muntenia, 4 de SRPV Constanța, 3 de SRPV Craiova și 1 de SRPV Bacău*.*

**La Bucureşti** vremea s-a menținut călduroasă, iar în centrul orașului, după-amiaza, disconfortul termic a fost ridicat, indicele temperatură-umezeală (ITU) depășind ușor pragul critic de 80 de unități. Cerul a fost variabil, cu înnorări după-amiaza, când în unele cartiere s-au semnalat averse în general slabe și descărcări electrice. Vântul a suflat slab și moderat. Temperatura maximă a fost de 31 de grade la Afumați și Băneasa și de 32 de grade la Filaret. La ora 06.00 se înregistrau 18 grade la Băneasa și 20 de grade la Filaret și Afumați.

**3. Prognoza meteorologică în intervalul 14.07.2018, ora 08.00 –15.07.2018, ora 08.00**

**În ţară,** în zonele montane, submontane, precum și în regiunile nordice, estice și centrale, vremea va fi în general instabilă și mai ales după-amiaza și seara vor fi înnorări temporar accentuate și intervale în care se vor semnala averse, descărcări electrice și intensificări de scurtă durată ale vântului ce pot lua aspect de vijelie. În restul teritoriului astfel de manifestări vor fi pe arii restrânse. Ploile vor avea și caracter torențial  și izolat va cădea grindină. Temperaturile maxime vor fi cuprinse între 22 și 32 de grade, cu cele mai ridicate valori în sud, unde și disconfortul termic va fi ridicat, iar indicele temperatură-umezeală (ITU), pe arii restrânse, se va situa în jurul pragului critic de 80 de unități. Temperaturile minime se vor situa între 12 și 22 de grade.

**La Bucureşti,** vremea va fi călduroasă, iar disconfortul termic ridicat, mai ales după-amiaza, când indicele de confort termic temperatură-umezeală (ITU) va putea atinge pragul critic de 80 de unități. Cerul va fi variabil, iar după orele prânzului va crește probabilitatea pentru înnorări, averse, descărcări electrice și intensificări de scurtă durată ale vântului. Temperatura maximă va fi de 30...31 de grade, iar cea minimă de 15...17 grade.

***II. CALITATEA APELOR***

**1.1. Pe fluviul Dunărea**

Nu au fost semnalate evenimente deosebite.

**1.2. Pe râurile interioare**

**ABA Siret Bacău şi GNM CJ Suceava** informează telefonic că **azi, 14.07.2018 ora 01:25, la Salina Cacica, jud. Suceava, a fost anunţată o avarie la Punctul de lucru Părteştii de Jos (s-a produs o fisură la un rezervor cu capacitatea de 600 mc) şi se evaluează saramura în pârâul Soloneţ**, afluent de dreapta a râului Suceava. SGA Suceava a recoltat probe de apă**. S-a dispus închiderea alimentării cu apă din sursa de la Mihoveni care alimentează cartierul Burdujeni al municipiului Suceava.** Se va reveni cu informaţii suplimentare despre evoluţia situaţiei datorită poluării cu saramură.

**ABA Prut Bârlad, S.G.A. Iași şi G.N.M.-C.J. Iaşi** informează despre sistarea, la data de 07.07.2018, ora 13.30, a poluării produse în data de 29.06.2018, în jurul orei 17.50, cu uleiuri și hidrocarburi a cursurilor de apă Valea Adâncă (tronson casetat S.C. Fortus S.A.) și Nicolina (de la confluenţa cu Valea Adâncă până la podul CUG) pe raza municipiului Iași.

Începând cu data de 06.07.2018, SC FORTUS SA a început lucrările de îndepărtare a aluviunilor depuse în caseta betonată a colectorului Valea Adâncă.

SC Fortus SA a intervenit cu argila într-un cămin alăturat de pe reţeaua ce vine din exterior, situat la cca 10 m faţă de căminul de vizitare al sistemului de colectare ape pluviale al SC Fortus SA, sistând astfel evacuarea de ape impurificate cu produse petroliere în c.a. Valea Adâncă.

SC Fortus SA a igienizat de căminul de vizitare al sistemului de colectare ape pluviale şi a decopertat în zona acestuia pentru a vizualiza treseul reţelei care a produs poluarea, constatându-se faptul că reţeaua prin care s-au scurs apele impurificate provine din exteriorul amplasamentului SC Fortus SA din zona căii de acces către acesta.

Ca urmarea a acţiunilor derulate, începând cu data de 04.07.2018 nu s-au mai observat pe cursul de apă irizaţii sau pelicule opalescente, iar valorile indicatorului de calitate „Substanţe extractibile” din toate probele prelevate din c.a. Nicolina şi Valea Adâncă sunt în limite normale (<5 mg/l).

Reprezentanţii SC FORTUS SA supraveghează în continuare punctele de descărcare a apelor pluviale în c.a. Valea Adâncă şi confluenţa cursurilor de apă Valea Adâncă - Nicolina pentru intervenţia operativă în caz de necesitate.

În perioada următoare se vor realiza acţiuni de verificare împreună cu reprezentanţi din cadrul GNM - CJ Iaşi în vederea stabilirii unor măsuri pentru evitarea pe viitor a producerii unor astfel de incidente.

**1.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

**1. În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 12.07.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Covasna** informează telefonic că **la data de 13.07.2018, a avut loc un incendiu la SC Arhunde SRL, fabrică de prelucrare a lemnului, din localitatea Băţanii Mari, jud. Covasna, focul extinzându-se pe o suprafaţă de 800 mp**. Ora iniţierii incendiului a fost 07.55, evenimentul aflându-se din presă şi nu de la operator, contrar procedurilor de notificare în caz de urgenţe de mediu. Luni, 16.07.2018, o echipă a GNM CJ Covasna se va deplasa la faţa locului pentru a verifica urmările incendiului.

**2. În domeniul solului şi vegetaţiei**

**APM Ialomiţa** informează despre **producerea unei poluări accidentale, cu sursă necunoscută, din data de 07.07.2018, ora 17, prin apariţia unei pete de ţiţei pe sol** din cauza apei de la ploi în dreptul conductei de transport țiței Ø28 Constanța-Bărăganu, aparţinând SC Conpet SA – Sector Constanța-Bărăganu- **zona Balta Ialomiței, jud. Ialomiţa**. Zona este tranzitată de conductele de transport țiței Ø20 ”Constanța-Bărăganu , conducta de transport ţiţei Ø28 Constanța-Bărăganu , conducta de transport ţiţei Ø14 Constanța-Bărăganu.

Echipa de intervenție din cadrul stației Bărăganu s-a deplasat în teren la primele ore ale zilei de 09.07.2018. S-a oprit pomparea și s-au degresat toate cele trei conducte între punctele de lucru C2 și C3. Din cauza terenului foarte moale, îmbibat cu apă din cauza ploilor, a fost necesară intervenția buldoexcavatorului cu șenile de la Ploești. S-au decopertat conductele cu Ø14 ”și Ø20 ” pe zona afectată pe lungimi de cca. 8 m liniari, între C2-C3, borna 111. Nu s-a depistat sursa de poluare. S-au vidanjat gropi de colectare apă cu peliculă de țiței. În jurul ori 15:00 echipa a fost nevoită să se retragă din amplasament din cauza ploii torențiale.Vor continua lucrările de decopertare a conductelor magistrale din această zonă afectată în vederea depistării și remedierii defectului la conductă.

Echipa de intervenție de la stația Bărăganu s-a deplasat în teren în zilele de 11.07.2018 și 12.07.2018. Din cauza ploilor torențiale căzute în ultima perioadă accesul în teren cu utilaje nu a fost posibil. S-au luat măsuri pentru limitarea extinderii poluării prin executarea unor șanțuri de drenaj, dig de pământ și administrare de absorbant biodegradabil pe suprafața afectată și în gropile de colectare. Nu s-a identificat cauza care a condus la apariția peliculei de țiței deși au fost verificate magistralele de țiței prin programe alternative de pompare. În gropile de colectare săpate anterior nu s-a mai acumulat produs.

Zona a rămas sub monitorizarea echipei de la I.J.J.Ialomița.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 12.07.2018 - 13.07.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.